MT
C 472/46
Il-Ġurnal Uffiċjali tal-Unjoni Ewropea
12.12.2022
— Determinazzjoni żbaljata tal-pubbliku rilevanti u tal-livell ta’ attenzjoni tiegħu; — Restrizzjoni żbaljata tas-suq rilevanti għal inbejjed ta’ champagne; — Interpretazzjoni żbaljata tal-kunċett ta’ ksib ta’ distintività permezz tal-użu u nuqqas ta’ kunsiderazzjoni tar-rilevanza tal-istudji tas-suq; — Nuqqas ta’ kunsiderazzjoni tal-osservazzjonijiet rilevanti ppreżentati mir-rikorrenti; — Bażi insuffiċjenti sa fejn kien hemm suppożizzjoni tad-distintività għall-Greċja, għall-Portugall, għal-Lussemburgu u għall-Irlanda.
Rikors ippreżentat fil-25 ta’ Ottubru 2022 – M&T 1997 vs EUIPO – VDS Czmyr Kowalik (Pumi ta’ bibien u ta’ twieqi) (Kawża T-654/22) (2022/C 472/53) Lingwa tar-rikors: l-Ingliż Partijiet Rikorrent: M&T 1997, a.s.
(Dobruška, ir-Repubblika Ċeka) (rappreżentant: T. Dobřichovský, avukat) Konvenut: L-Uffiċċju tal-Proprjetà Intellettwali tal-Unjoni Ewropea (EUIPO) Parti oħra quddiem il-Bord tal-Appell: VDS Czmyr Kowalik sp.k.
(Świętochłowice, il-Polonja)
Informazzjoni dwar il-proċedimenti quddiem l-EUIPO Proprjetarju tad-disinn kontenzjuż: ir-rikorrenti quddiem il-Bord tal-Appell Disinn kontenzjuż ikkonċernat: id-disinn tal-Unjoni Ewropea Nru 2 138 008-0031 Proċedimenti quddiem l-EUIPO: proċedimenti ta’ kanċellazzjoni Deċiżjoni kkontestata: id-deċiżjoni tat-Tielet Bord tal-Appell tal-EUIPO tad-29 ta’ Awwissu 2022 fil-Każ R 29/2022-3
Talbiet Ir-rikorrenti titlob li l-Qorti Ġenerali jogħġobha: — tannulla d-deċiżjoni kkontestata. — tbiddel id-deċiżjoni kkontestata sabiex jintlaqa’ l-appell tar-rikorrenti, it-talba għal dikjarazzjoni ta’ invalidità tiġi miċħuda u l-parti l-oħra quddiem il-Bord tal-Appell tiġi kkundannata għall-ispejjeż sostnuti mir-rikorrenti quddiem il-Bord tal-Appell u d-Diviżjoni tal-Kanċellazzjoni; — tikkundanna lill-parti l-oħra quddiem il-Bord tal-Appell għall-ispejjeż sostnuti mir-rikorrenti.
Motivi invokati — Ksur tal-Artikolu 25(1)(b) tar-Regolament Nru 6/2002, moqri flimkien mal-Artikolu 6 tiegħu; — Ksur tal-Artikolu 64(1) tar-Regolament Nru 6/2002, moqri flimkien mal-Artikolu 65(1) tiegħu.